62021CO0224_INF
Unionin tuomioistuimen määräys (kahdeksas jaosto) 13.12.2021 – Autoridade Tributária e Aduaneira (Kiinteistön luovutusvoitosta kannettava vero II)
(asia C-224/21) (
1
)
Ennakkoratkaisupyyntö – Unionin tuomioistuimen työjärjestyksen 99 artikla – Välitön verotus – Kiinteistön luovutusvoitosta kannettava vero – SEUT 63 ja 65 artikla – Pääomien vapaa liikkuvuus – Syrjintä – Muualla kuin kiinteistöjen sijaintivaltiossa asuvan henkilön saamiin luovutusvoittoihin kohdistuva ankarampi verorasitus – Mahdollisuus valita maassa asuviin sovellettavien säännösten mukainen verotus
Pääomien ja maksujen vapaa liikkuvuus – Rajoitukset – Verolainsäädäntö – Tulovero – Muualla kuin kiinteistöjen sijaintivaltiossa asuvan henkilön saamiin luovutusvoittoihin kohdistuva ankarampaa verorasitusta ei voida hyväksyä – Oikeuttamisperustetta ei ole – Ulkomailla asuvien verovelvollisten mahdollisuudella valita maassa asuviin sovellettavien säännösten mukainen verotus ei ole merkitystä
(SEUT 63 artikla ja SEUT 65 artiklan 1 kohta)
(ks. 33 kohta ja määräysosa)
Ratkaisu
SEUT 63 artiklaa ja SEUT 65 artiklan 1 kohtaa on tulkittava siten, että ne ovat esteenä luonnollisten henkilöiden välitöntä verotusta koskevalle jäsenvaltion lainsäädännölle, jossa ulkomailla asuvien verovelvollisten kyseisessä jäsenvaltiossa omistaman kiinteän omaisuuden myynnistä saatua luovutusvoittoa verotetaan järjestelmällisesti ankarammin kuin mainitussa jäsenvaltiossa asuvan verovelvollisen samantyyppisestä luovutuksesta saamaa luovutusvoittoa, riippumatta ulkomailla asuvalla verovelvollisella olevasta mahdollisuudesta valita maassa asuviin sovellettava järjestelmä.
(
1
)	EUVL C 252, 28.6.2021.